 Buhari Trip to London: Ǹkan mẹrin tó ṣẹlẹ nígbà tí Buhari rín ìrìnàjò lọ London Ọpọ ọmọ Nàìjíríà ló n fàpa jánú pé láti ìgbà tí ààrẹ Muhammadu Buhari ti gori oye, lo ti n rin ìrìn àjò lọ sí ilẹ òkèrè láti lọ gba ìtọjú. Amọ lasiko ti aarẹ Buhari fi lọ gba itọju nilu London naa, ọpọ isẹlẹ lo waye ni Naijiria, marun ninu wọn ree: Àwọn iròyin tì ẹ leè ní ìfẹ síí: Ǹkan márùn-ùn tó ṣẹlẹ ní Nàìjíríà lásìkò tí Buhari kò sí nílé Ẹgbẹ dokita onisegun oyinbo gunle iyansẹlodi Ní kété tí àarẹ Buhari rìnrìnàjò ni àwọn dókítà ni Nàìjíríà gùnlé ìyànṣẹlódì nítorí ìjọba kọ láti san owó oṣù wọn. Àwọn ǹkan míràn tí wọn tún pè fún ni pé kí ìjọba san gbogbo owó tí wọn ti jẹ àwọn sẹyìn. Èyí nìkàn kọ, àwọn owó ààbò nítorí ewu tó bá de bá wọn lẹnu iṣẹ ni wọn tun n beere fun pẹlu. Ẹgbẹ awọn dókítà náà sàlàyé pé, àwọn tun fẹ ki ijọba san awọn ajẹsilẹ owó àjẹmọnú fàwọn dókítà tó ṣiṣẹ lásìkò igbele arun Convid-19, pàápàá jùlọ, àwọn ilé ìwòsàn tí ìjọba ìpínlẹ. Agbebọn kọlu ileesẹ ọlọpaa ati ọgba ẹwọn ni Imo, ẹlẹwọn bii ẹgbẹrun meji sa lọ Ní ọjọ keje oṣù kẹrin ọdún 2021, ọjọ kẹjọ tí ààrẹ Buhari ti wà ni ilẹ gẹẹsì, ni àwọn agbébọn lọ ṣe ìkọlù sí ọgbà ẹwọn tó wà ni Imo. Ìròyìn fi ìdí rẹ múlẹ pé àwọn ọdaràn toto ojilelẹgbẹsan ati mẹrin 1,844 ló sá kúrò lọgbà ẹwọn. Àwọn tó ṣe ìkọlu sí ọgbà ẹwọn yìí bákan náà ló tún ṣe ìkọlu sí àgọ ọlọpàá, lẹyin èyí ni gómìnà fi ìpè kóníléògbélé síta láti aago mẹwàá alẹ sí aago mẹfà ìdájí. Ààrẹ Muhammadu Buhari fi ohùn ránṣẹ sílé pé kí gbogbo àwọn ẹsọ elétò ààbò ní ìpínlẹ Imo àti gbogbo ẹsọ elétò ààbò ni ẹkùn náà lépa àwọn ọdaràn tó kọlu ọgbà ẹwọn àti ilé iṣẹ ọlọpàá ọhun. Baba Alkali di ọga agba ọlọpaa tuntun Lásìkò tí ààrẹ Buhari rìnrìn àjò lọ sí ilẹ gẹẹsì bákan náà, ló yan ọgá àgbà ọlọpàá tuntun, Baba Alkali, tó sí gbé iṣẹ túntun le lọwọ láti fójú àwọn ọdaran hàn. Èyí tún mú kí àwọn ènìyàn máa kọ hàà nítórí sáájú ni ààrẹ Buhari ti fí oṣù mẹtà kún àsìkò ti ọga ọlọpa to wa nipo nigba naa, Adamu. Amọ nigba ti Buhari de ilu oyinbo lo tun pasẹ pe ki wọn yan ẹlomiran rọpo Adamu lẹsẹsẹkẹ. Ìyàlẹnú ló jẹ pé, ibi àbẹwò iṣẹlẹ ikọlù sí ọgbà ẹwọn àti àgọ ọlọpàá ni Adamu wa, nígbà tí ààrẹ Muhammadu Buhari yọ níṣẹ. Awọn gomina ẹkun iwọ oorun guusu Naijiria se agbekalẹ ikọ alaabo Ebube Agu Lẹyìn tí ààrẹ Buhari lọ ìrìn àjò ni àwọn gómìnà ẹkùn South-East ṣe àgbékalẹ Ebube Agu gẹgẹ bí ẹsọ alaabò fun ẹkùn wọn Àwọn gómiǹà náà tó péjọ láti ṣe ifilọlẹ ẹgbẹ náà ni Gómínà ti Abia, Okezuo Ikpeazu ati ti Anambra, Willie Obiano. Awọn gomina yoku ni ti Enugu, Ifeanyi Ugwuanyi; Ebonyi, Dave Umahi àti Hope Uzodimma tó gbàlejò wọn ni Imo. : Ní ọgbọn ọjọ oṣù kẹta ọdún 2021 ni ilé ṣẹ ààrẹ kéde pé ààrẹ Muhammadu Buhari yóò rìn ìrìnàjò lọ sókè òkùn láti lọ sínmi. 